b"\n_START_ARTICLE_\nSWAPO\n_START_PARAGRAPH_\nPietvakari\xc5\xb3 Afrikos liaudies frontas (angl. South West African People's Organisation, sutrump. SWAPO) \xe2\x80\x93 did\xc5\xbeiausia Namibijos kairioji politin\xc4\x97 partija.\n_START_SECTION_\nIstorija\n_START_PARAGRAPH_\nOrganizacija susik\xc5\xabr\xc4\x97 Pirmojo pasaulinio karo metais kovai u\xc5\xbe Pietvakari\xc5\xb3 Afrikos i\xc5\xa1silaisvinim\xc4\x85 i\xc5\xa1 kolonizatori\xc5\xb3 jungo. Iki 1960 m. apjung\xc4\x97 visas u\xc5\xbe Namibijos laisv\xc4\x99 kovojusias grupes. Tur\xc4\x97jo bazes Zambijoje, nuo 1975 m. Angoloje, bendradarbiavo su Angolos liaudies jud\xc4\x97jimu u\xc5\xbe i\xc5\xa1sivadavim\xc4\x85 (MPLA). Vadovavosi marksistine ideologija._NEWLINE_1990 m. Namibijai i\xc5\xa1kovojus nepriklausomyb\xc4\x99, SWAPO tapo pagrindine Namibijos politine j\xc4\x97ga. Jo lyderis Semas Nujoma buvo i\xc5\xa1rinktas pirmuoju Namibijos prezidentu. Siekdamas \xc4\xaftvirtinti demokratij\xc4\x85 \xc5\xa1alyje, S. Nujoma 2004 m. atsisak\xc4\x97 b\xc5\xabti renkamas prezidentu ketvirtai kadencijai. \xc5\xa0alies prezidentu buvo i\xc5\xa1rinktas Hifikeipunj\xc4\x97 Pohamba. 2007 m. Semas Nujoma paliks ir SWAPO pirmininko post\xc4\x85, u\xc5\xbeleisdamas j\xc4\xaf jaunimui._NEWLINE_2004 m. parlamento rinkimuose SWAPO gavo 55 vietas i\xc5\xa1 72 Nacionalinio susirinkimo viet\xc5\xb3._NEWLINE_Tap\xc4\x99s \xc5\xa1alies valdan\xc4\x8diaja partija SWAPO pakeit\xc4\x97 ir ideologines nuostatas, naujoje partijos programoje akcentuojamas Demokratinis socializmas, \xc5\xbemogaus ir pilie\xc4\x8dio teis\xc4\x97s, Afrikos \xc5\xa1ali\xc5\xb3 vienyb\xc4\x97s id\xc4\x97jos. Socialist\xc5\xb3 Internacionalo konsultacinis narys nuo 2003 m. spalio 27 d."